รบกวนสอบถามครับมีอาการแน่นจมูก ไม่มีน้ำมูก ไม่มีไข้ ล้างจมูกด้วยน้ำเกลือทุกวันครับ เป็นมาร่วม 1 อาทิตแล้วครับ ไม่ทราบว่าเป็นอะไร และควรไปพบแพทย์ไหมครับ
สวัสดีค่ะ อาการแน่นจมูกมีน้ำมูก อาจเกิดจาก-โรคภูมิแพ้จมูก ทำให้มีอาการคัดจมูก ในช่วงเช้า หรือช่วงก่อนนอน อาจเป็นติดต่อกันมาหลายอาทิตย์ เป็นๆหายๆ-คออักเสบ มีอาการไอ มีน้ำมูก เจ็บคอ-ไซนัสอักเสบ อาจมีการปวดตามใบหน้าร่วมด้วยสังเกตอาการ ถ้ามีอาการเรื้อรังมากกว่า 2 อาทิตย์ ร่วมกับมีไอมากจนหอบเหนื่อย มีไข้ หรือถ้ามีอาการคัดจมูกเรื้อรัง น้ำมูกเขียว ปวดตามใบหน้าอาจเป็นการติดเชื้อที่คอหรือทางเดินหายใจส่วนล่าง ควรรีบไปพบแพทย์ในระหว่างนี้ควรหลีกเลี่ยงการอยู่ในที่มีฝุ่นมากๆ การใช้น้ำเกลือทางการแพทย์ล้างจมูกก็พอจะช่วยบรรเทาอาการได้ รับประทานยาลดน้ำมูก ยาลดอาการคัดจมูกได้เบื้องต้น